CELEX: 62012TN0404
Language: da
Date: 2012-09-12 00:00:00
Title: Sag T-404/12: Sag anlagt den 12. september 2012 — Toshiba Corporation mod Kommissionen

10.11.2012   
            
            
               DA
            
            
               Den Europæiske Unions Tidende
            
            
               C 343/19
            
         Sag anlagt den 12. september 2012 — Toshiba Corporation mod Kommissionen
   (Sag T-404/12)
   2012/C 343/32
   Processprog: engelsk
   
      Parter
   
   
      Sagsøger: Toshiba Corporation (Tokyo, Japan) (ved solicitor J. MacLennan, og advokaterne A. Schulz og S. Sakellariou)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 27. juni 2012 i sag COMP/39.966 — Gasisolerede koblingsanlæg — bøder, annulleres.
            
         
               —
            
            
               Subsidiært nedsættes bøden
            
         
               —
            
            
               Sagsøgerens sagsomkostninger refunderes under alle omstændigheder.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1)
            
            
               Første anbringende om at Kommissionen tilsidesatte princippet om god forvaltning og proportionalitetsprincippet ved for tidligt at vedtage sin afgørelse af 27. juni 2012 i sag COMP/39.966 — Gasisolerede koblingsanlæg — bøder, før Den Europæiske Unions Domstol har afsagt dom i sag C-498/11 P, Toshiba Corporation mod Europa-Kommissionen.
            
         
               2)
            
            
               Andet anbringende om at Kommissionen tilsidesatte Toshibas ret til forsvar ved ikke at fremsende en klagepunktsmeddelelse før vedtagelsen af afgørelse af 27. juni 2012 i sag COMP/39.966 — Gasisolerede koblingsanlæg — bøder, og ved ikke at behandle et væsentligt element i den i denne afgørelse indeholdte bødeberegning i sagsfremstillingsmeddelelsen.
            
         
               3)
            
            
               Tredje anbringende om at Kommissionen tilsidesatte ligebehandlingsprincippet ved at behandle sagsøgeren anderledes end de europæiske producenter af gasisolerede koblingsanlæg, idet den baserede sagsøgerens bøde på TM T&D’s udgangsbeløb i stedet for sagsøgerens omsætning.
            
         
               4)
            
            
               Fjerde anbringende om at Kommissionen har undladt at give en tilstrækkelig begrundelse ved fastsættelsen af TM T&D’s udgangsbeløb.
            
         
               5)
            
            
               Femte anbringende om at Kommissionen tilsidesatte ligebehandlingsprincippet ved at undlade at sondre vedrørende den skyld, der kan tilregnes Toshiba, sammenlignet med de europæiske producenter af gasisolerede koblingsanlæg.